এলনিউজ২৪ডটকম : লোহাগাড়া থানার চরম্বা ইউনিয়নের বাইয়ার পাড়ায় গত ১০ সেপ্টেম্বর রাতে খন্তার আঘাতে এক যুবক ঘটনাস্থলে খুন হয়েছেন বলে তার পরিবারের পক্ষ থেকে দাবী করা হয়েছে। নিহত যুবক আবদুল মান্নান (২২) চরম্বা বাইয়ার পাড়ার মোঃ জেয়াবুলের পুত্র ও ঘাতক আবদুর রহিম (২২) একই এলাকার ফয়েজ আহমদের পুত্র বলে জানা গেছে। খবর পেয়ে লোহাগাড়া থানার এসআই মাহবুব হোসেন লাশ ময়নাতদন্তের জন্য মর্গে প্রেরণ করেন। ময়নাতদন্ত শেষে ১১ সেপ্টেম্বর বিকেলে মান্নানকে পারিবারিক কবরস্থানে দাফন করা হয়েছে।